Kani Mulisumine Muli BaYesu?
Inya. Tulicetekele muli baYesu, abalabile ati: ‘
Nebo ene bucine, ene mweo. Tapapo umuntu uwisa kuli batata apakubula nebo.’ (Yoane 14:6) Tulicetekele ati baYesu baalishile pa calo ukufuma kwiulu kabili balipeele umweo wabo uuwaminine ukuba umulambu. (Matayo 20:28) Imfwa yabo ne kubuuka kwabo kulapeela ishuko kuli baabo abalangisha ukucetekela muli bo ati kuntangiile bakakwata umweo wa muyayaya. (Yoane 3:16) Nakabili tulicetekele ati baYesu balukwikalika mu Bufumu bwa baLesa ubwa kwiulu, ubulukuleta ubutende pa calo conse bukumo lukoso. (Ukufisulula 11:15) Nangabe’fyo, tulalonda amashiwi baYesu baalabiile aakweba’ti: “
Batata balincilile nebo ubukulu.” (Yoane 14:28) Popele tatupempelapo kuli baYesu, ni pakuti tulicetekele ati talipo ni baLesa ba makosa onse.
Sambilileni na Fimbi
ICEBO ICIWEME UKUFUMA KULI BALESA!
Kani BaYesu Klistu ni Bani?
Sambilileni umulandu baYesu bafwilile, ifi umulubulo uli, na fyefyo baYesu balukucita ino mpindi.
tgl_Latn bem_Latn bem_Latn bem_Latn bem_Latn bem_Latn bam_Latn bem_Latn